ai4bharat/Pralekha huggingface dataset:
তথ্যওসম্প্রচারমন্ত্রক
বীরভূমে পিআইবি কলকাতা আয়োজিত গণমাধ্যম কর্মশিবির “বার্তালাপ”
কলকাতা, ৩০ নভেম্বর, ২০১৮
কেন্দ্রীয় সহায়তাপুষ্ট বিভিন্ন প্রকল্প সম্বন্ধে সাংবাদিকদের অবগত করতে এবং এই প্রকল্পগুলি সম্পর্কে জনসাধারণের মধ্যে সচেতনতা বাড়াতে আজ  বীরভূমের শিউড়িতে প্রেস ইনফরমেশন ব্যুরো  কলকাতার পক্ষ থেকে একদিনের গণমাধ্যম কর্মশিবির “বার্তালাপ” অনুষ্ঠানের আয়োজন করা হয়। শিবিরে পিআইবি কলকাতার অতিরিক্ত মহানির্দেশক শ্রীমতী জেন নামচু বলেন, এ ধরণের কর্মশিবির আয়োজনের উদ্দেশ্য হল গণমাধ্যমের সহযোগিতায় জনসাধারণের কল্যাণে গৃহীত বিভিন্ন কেন্দ্রীয় সরকারি প্রকল্পগুলি সম্বন্ধে সকলকে সচেতন করে তোলা। শ্রীমতী নামচু জনসাধারণের কল্যাণে গৃহীত কেন্দ্রীয় সহায়তাপুষ্ট প্রকল্পগুলির সুফল সম্পর্কে সাধারণ মানুষকে সচেতন করে তোলার জন্য আরও বেশি করে প্রচার করতে সাংবাদিকদের আহ্বান জানান। তিনি আরও বলেন, বর্তমান ডিজিটাল যুগে কেন্দ্রীয় মন্ত্রিসভার বৈঠক এবং সিদ্ধান্ত ইউটিউবে সরাসরি সম্প্রচার করা হচ্ছে।
শিবিরে বিশ্বভারতীয় বিশ্ববিদ্যালয়ের সাংবাদিকতা ও গণমাধ্যম বিভাগের অধ্যাপক তথা প্রধান শ্রী বিপ্লব লোহো চৌধুরি সহ বোলপুরের প্রবীণ সাংবাদিক শ্রী স্বপন কুমার ঘোষ, পিআইবি থেকে প্রকাশিত সংবাদ, নিবন্ধ ও অন্যান্য তথ্য মুদ্রণ এবং বৈদ্যুতিন মাধ্যম কিভাবে কাজে লাগিয়ে ভালো খবর তৈরি করতে পারে তা বিশদে ব্যাখ্যা করেন।
জেলাস্তরে কর্মরত সাংবাদিকদের কাছে পিআইবি-র বিভিন্ন সংবাদ ও তথ্যের গুরুত্বের কথা উল্লেখ করে কলকাতা কার্যালয়ের উপ-নির্দেশক শ্রী অজয় মহমিয়া বলেন, তৃণমূল স্তরের মানুষের কাছে সঠিক তথ্য পৌঁছে দিতে সরকারি প্রকল্পগুলি সম্পর্কে বিশদ অবগত হওয়া সাংবাদিকদের কাছে অত্যন্ত গুরুত্বপূর্ণ ব্যাপার। প্রকৃত তথ্য প্রচারে পিআইবি-র সঙ্গে ঘনিষ্ঠ সমন্বয় বজায় রেখে সাংবাদিকদের কাজ করার জন্য তিনি আহ্বান জানান। জেলার অগ্রণী রাষ্ট্রায়ত্ত ইউকো ব্যাঙ্কের ম্যানেজার শ্রী রত্নাকর কুন্ডু কেন্দ্রীয় সরকারের বিভিন্ন আর্থিক অন্তর্ভুক্তিকরণ প্রকল্প যেমন – জন ধন যোজনা, মুদ্রা যোজনা প্রভৃতির সাফল্যের কথা উল্লেখ করে এই জেলায় ‘স্টার্ট-আপ’ বা নতুন শিল্প স্থাপনে তাঁর ব্যাঙ্কের পক্ষ থেকে সহায়তার কথা ব্যাখ্যা করেন।
পিআইবি কলকাতার আধিকারিক শ্রী অজয় মহমিয়ার সঙ্গে সাংবাদিকদের প্রশ্নোত্তর পর্বের মধ্য দিয়ে কর্মশিবির শেষ হয়। এই শিবিরে তিনজন মহিলা সাংবাদিক সহ প্রায় ৭০ জন গণমাধ্যমের প্রতিনিধি যোগ দেন। এঁদের সক্রিয় অংশগ্রহণের মধ্য দিয়ে এই শিবির সাফল্যমণ্ডিত হয়ে ওঠে। এঁরা সকলেই এ ধরণের শিবির আয়োজনের জন্য পিআইবি কলকাতার ভূমিকার প্রশংসা করেন। সমগ্র কর্মশিবির পরিচালনার দায়িত্বে ছিলেন কার্যালয়ের আধিকারিক শ্রীমতী শ্রীজাতা সাহা সাহু। কার্যালয়ের আধিকারিক শ্রী সম্রাট বন্দ্যোপাধ্যায়, শিবিরে আগত সকলের প্রতি ধন্যবাদজ্ঞাপন করেন। কার্যালয়ের বরিষ্ঠ কর্মী শ্রী শান্তনু সিনহা পিআইবি-র ভূমিকা সম্পর্কে অডিও-ভিস্যুয়াল ব্যবস্থার মাধ্যমে বর্ণনা করেন। নতুন রূপে সুসজ্জিত পিআইবি-র ওয়েবসাইটে বিভিন্ন ভাষায় সংবাদ তথা তথ্য প্রচারের বৈচিত্র্যও তিনি তুলে ধরেন।
CG/BD/DM
(Visitor Counter : 145
অর্থমন্ত্রক
আয়কর নিয়মাবলী, ১৯৬২-র প্রস্তাবিত সংশোধন সংক্রান্ত বিষয়ে জনসাধারণের মতামত জানানোর আহ্বান
নয়াদিল্লি, ২০ আগস্ট, ২০১৮
১৯৬২ সালের আয়কর নিয়মাবলী অনুযায়ী ১৯৭ ধারা এবং ১৯৬১-র আয়কর আইনের ২০৬ সি  ধারার ভিত্তিতে আয়করে ছাড় কিংবা আয়করের অঙ্ক কমানোর জন্য ১৩ নম্বর ফর্ম দাখিল করতে বলা হয়েছে। আয়করে ছাড় কিংবা আয়করের অঙ্ক কমানোর আবেদন ও পদ্ধতিতে সংশোধন আনা ও বৈদ্যুতিন মাধ্যমে এই বিশেষ কাজটি সম্পাদনা সম্ভব করে তুলতে আয়করের সংশ্লিষ্ট নিয়মে সংশোধন আনা প্রয়োজন। মানুষের হস্তক্ষেপ কমানো ও আবেদনকারীর ওপর নিয়মানুবর্তিতার বোঝা কমাতে এই কাজটি অত্যন্ত জরুরি।
সেজন্য সংশ্লিষ্ট জনসাধারণের মতামত জানতে ১৩ নম্বর ফর্ম ও আয়কর আইনের ২৮, ২৮ , ২৮ , ৩৭  এবং ৩৭  নিয়মে সংশোধন আনার প্রস্তাব বিষয়ক খসড়া বিজ্ঞপ্তি আয়কর দপ্তরের ওয়েবসাইট www.incometaxindia.gov.in – এ আপলোড করা হয়েছে। মতামত প্রকাশের শেষ তারিখ চৌঠা সেপ্টেম্বর ২০১৮। বৈদ্যুতিন মাধ্যমে ts.mapwal[at]nic[dot]in ই-মে ঠিকানায় মতামত জানানো যেতে পারে।
CG/SC/SB…
(Visitor Counter : 102
সড়কপরিবহণওমহাসড়কমন্ত্রক
পরিবহন যানচালকদের জন্য প্রয়োজনীয় ন্যূনতম শিক্ষাগত যোগ্যতামান প্রত্যাহার করবে সড়ক পরিবহন ও জাতীয় মহাসড়ক মন্ত্রক
নয়াদিল্লি, ১৮ জুন, ২০১৯
সমাজে আর্থিক দিক থেকে পিছিয়ে পড়া অথচ দক্ষ ব্যক্তিদের স্বার্থে কেন্দ্রীয় সড়ক পরিবহন ও জাতীয় মহাসড়ক মন্ত্রক পরিবহন যানচালকদের জন্য প্রয়োজনীয় ন্যূনতম শিক্ষাগত যোগ্যতামান প্রত্যাহারের সিদ্ধান্ত নিয়েছে। কেন্দ্রীয় মোটরগাড়ি আইন ১৯৮৯এর ৮ নম্বর ধারা অনুযায়ী, একজন যান চালকের ন্যূনতম শিক্ষাগত যোগ্যতামান অষ্টম শ্রেণী উত্তীর্ণ হওয়া প্রয়োজন। যদিও দেশের গ্রামাঞ্চলে বিপুল সংখ্যায় বেকার মানুষ রয়েছেন, এদের প্রথাগত শিক্ষা যোগ্যতা না থাকা সত্ত্বেও অন্য কাজে দক্ষ এবং অভিজ্ঞ। পরিবহন মন্ত্রকে সদ্য অনুষ্ঠিত এক বৈঠকে হরিয়ানা সরকারের পক্ষ থেকে আর্থিক দিক থেকে পিছিয়ে পড়া মেওয়াট অঞ্চলের যান চালকদের জন্য শিক্ষাগত যোগ্যতামান প্রত্যাহারের অনুরোধ জানানো হয়। উল্লেখ করা যেতে পারে, যানবাহনের চালক হিসেবে এই অঞ্চলের একটি বড় অংশের মানুষের জীবন-জীবিকা অতিবাহিত হয়। হরিয়ানা সরকারের পক্ষ থেকে জানানো হয় এই অঞ্চলের বহু মানুষের প্রয়োজনীয় অভিজ্ঞতা রয়েছে। কিন্তু শিক্ষাগত যোগ্যতা নেই। এরফলে ঐসব মানুষজন ড্রাইভিং লাইসেন্স পাওয়ার ক্ষেত্রে সমস্যার সম্মুখীন হচ্ছেন। অনেক সময়ই দেখা গেছে গাড়ি চালানোর জন্য শিক্ষাগত যোগ্যতার চেয়েও দক্ষতা ও অভিজ্ঞতা অনেক বেশি গুরুত্বপূর্ণ। এই বিষয়টিকে বিবেচনায় রেখে মন্ত্রক দেশের বিপুল সংখ্যক বেকার মানুষের বিশেষ করে যুব সম্প্রদায়ের কর্মসংস্হানের সুযোগ-সুবিধা সৃষ্টি করতে পরিবহন যান-চালকদের জন্য শিক্ষাগত যোগ্যতামান প্রত্যাহারের সিদ্ধান্ত নিয়েছে।
মন্ত্রকের এই সিদ্ধান্তের ফলে পরিবহন ও লজিস্টিক ক্ষেত্রে প্রায় ২২ লক্ষ চালকের যে ঘাটতি রয়েছে তা মেটানো সম্ভব রয়েছে। অবশ্য মন্ত্রক ন্যূনতম শিক্ষাগত যোগ্যতামান প্রত্যাহারের সিদ্ধান্ত নিলেও যান চালকদের প্রশিক্ষণ ও দক্ষতার বিষয়টিতে সর্বোচ্চ অগ্রধিকার দিচ্ছে, যাতে সড়ক সুরক্ষার সঙ্গে কোনওরকম আপস করা না হয়।
CG/BD/NS
(Visitor Counter : 108
প্রধানমন্ত্রীরদপ্তর
প্রাক্তন প্রধানমন্ত্রী শ্রী মোরারজি দেশাইয়ের জন্মবার্ষিকীতে শ্রদ্ধা জানালেন প্রধানমন্ত্রী
নয়াদিল্লী, ২৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী মোরারজি দেশাইয়ের জন্মবার্ষিকীতে তাঁর প্রতি শ্রদ্ধা জানিয়েছেন। এক ট্যুইটে শ্রী মোদী জানিয়েছেন, ‘অনুশাসন ও সিদ্ধান্তের ওপর ভিত্তি করেই মোরারজি দেশাই চিরকাল রাজনীতি করে গেছেন, এজন্যই তিনি চিরস্মরণীয় হয়ে থাকবেন।’
CG/BD/NS
(Visitor Counter : 58
ক্রেতা, খাদ্যএবংগণবন্টনমন্ত্রক
সমস্ত রাজ্য ও কেন্দ্রশাসিত অঞ্চলগুলিতে রেশন কার্ডের ডিজিটাইজেশন প্রক্রিয়া সম্পূর্ণ ; প্রায় ১৯.৫ কোটি রেশন কার্ড ডিজিটাইজড হয়েছে
জাতীয় খাদ্য সুরক্ষা আইনের আওতায় ১৯.৫ কোটি রেশন কার্ডের মধ্যে ৯৯ শতাংশ কার্ডেরই আধার সংযুক্তিকরণ সম্পন্ন হয়েছে
নয়াদিল্লি, ২০ জুলাই, ২০২২
দেশের ১৯.৫ কোটি রেশন কার্ডের ডিজিটাইজেশন সম্পূর্ণ হয়েছে। কেন্দ্রীয় উপভোক্তা বিষয়ক খাদ্য ও গণবন্টন মন্ত্রকের প্রতিমন্ত্রী শ্রীমতী সাধ্বী নিরঞ্জন জ্যোতি লোকসভায় বুধবার এক প্রশ্নের লিখিত জবাবে একথা জানিয়েছেন। এর মধ্যে পশ্চিমবঙ্গের ৯৫ শতাংশ, আসামে ৯৩ শতাংশ এবং ত্রিপুরা ও আন্দামান-নিকোবর দ্বীপপুঞ্জে ১০০ শতাংশ কার্ডের ডিজিটাইজেশন সম্পূর্ণ হয়েছে।
জাতীয় খাদ্য সুরক্ষা আইনের আওতায় থাকা রেশন কার্ডের ৯৯ শতাংশ অর্থাৎ ১৯.৫ কোটি কার্ডের সঙ্গে আধারের সংযুক্তিকরণ সম্পূর্ণ হয়েছে। রাজ্য ও কেন্দ্রশাসিত অঞ্চলগুলিকে ৩০ সেপ্টেম্বরের মধ্যে রেশন কার্ডের আধার সংযুক্তিকরণের কাজটি সম্পূর্ণ করতে সময় দেওয়া হয়েছে। গণবন্টন ব্যবস্থাপনায় স্বচ্ছতা আনার জন্য সরকার এন্ড টু এন্ড কম্পিউটারাইজেশন অফ টার্গেটেড পাবলিক ডিস্ট্রিবিউশন সিস্টেম  ব্যবস্থাপনাকে স্বচ্ছ করে তোলার জন্য উদ্যোগ নিয়েছে। এর জন্য রেশন কার্ডের ডিজিটাইজেশন, সুবিধাভোগীদের তথ্য ভান্ডার গড়ে তোলা, সরবরাহ শৃঙ্খল ব্যবস্থাপনায় কম্পিউটারের ব্যবহার, রেশন কার্ড-এর মাধ্যমে কেনাকাটার জন্য দোকানে পয়েন্ট অফ সেল মেশিন বসানো হয়েছে। দেশে ৫ লক্ষ ৩৩ হাজার রেশন দোকানের মধ্যে প্রায় ৫ লক্ষ ৩২ হাজার রেশন দোকানে স্বয়ংক্রিয় ব্যবস্থাপনা কার্যকর হয়েছে।
PG/CB/NS
(Visitor Counter : 76
অর্থমন্ত্রক
জিএসটি বাবদ রাজস্ব সংগ্রহের পরিমাণ জানুয়ারিতে ১.২০ লক্ষ কোটি টাকা ছুঁয়েছে
নতুন দিল্লি, ৩১ জানুয়ারি, ২০২১
জানুয়ারি মাসে জিএসটি বাবদ রাজস্ব সংগ্রহের পরিমাণ হয়েছে ১,১৯,৮৪৭ কোটি টাকা। এরমধ্যে সিজিএসটির পরিমাণ ২১,৯২৩ কোটি টাকা, এসজিএসটির পরিমাণ ২৯,০১৪ কোটি টাকা এবং আইজিএসটির পরিমাণ ৬০,২৮৮ কোটি টাকা। এছাড়াও কর বাবদ রয়েছে ৮,৬২২ কোটি টাকা। গত ৩১ জানুয়ারি সন্ধ্যে ছটা পর্যন্ত এই তথ্য পাওয়া গেছে। এর পাশাপাশি জিএসটিআর-৩বির রিটার্ন এর পরিমাণ দাঁড়িয়েছে ৯০ লক্ষ টাকা।
গত পাঁচ মাস ধরে জিএসটি আয়ের পুনরুদ্ধারের প্রবণতা অনুযায়ী জানুয়ারি,২০২১-এর আয় আগের বছরের জানুয়ারি মাসের চেয়ে ৮ শতাংশ বেশি হয়েছে। চলতি বছরের জানুয়ারিতে পণ্য আমদানি থেকে আয়ের পরিমাণ ১৬ শতাংশ বৃদ্ধি পেয়েছে। অন্যদিকে, গ্রাহস্থ্য লেনদেনের ক্ষেত্রে আয়ের পরিমাণ ৬ শতাংশ বৃদ্ধি পেয়েছে।
রাষ্ট্রপতিরসচিবালয়
ভারতীয় বিদেশ মন্ত্রক সেলের ট্রেনি অফিসারদের সঙ্গে রাষ্ট্রপতির সাক্ষাৎ
নয়াদিল্লি, ১৪ মে, ২০১৯
ভারতীয় বিদেশ মন্ত্রকের সেলের ২০১৮ ব্যাচের ট্রেনি অফিসাররা আজ  রাষ্ট্রপতি ভবনে রাষ্ট্রপতি শ্রী রামনাথ কোবিন্দের সঙ্গে সাক্ষাৎ করেন। এই ট্রেনি অফিসার ব্যাচে ছিলেন ভুটানের বিদেশ মন্ত্রকের দু’জন ট্রেনি অফিসারও।
ট্রেনি অফিসারদের উদ্দেশে রাষ্ট্রপতি শ্রী রামনাথ কোবিন্দ বলেন, আন্তর্জাতিক স্তরে ভারতের ভূমিকা এবং গুরুত্ব ক্রমশই বাড়ছে। ভূ-রাজনৈতিক এবং ভূ-অর্থনৈতিক দিক থেকে সারা বিশ্বের মধ্যে এশিয়া ক্ষমতার কেন্দ্রবিন্দু হয়ে উঠছে। এই পরিপ্রেক্ষিতে বিশ্ব উন্নয়ন এবং বিশ্বচালনা শক্তিতে ভারত এক গুরুত্বপূর্ণ ভূমিকা পালন করছে।
রাষ্ট্রপতি বলেন, ভারতের এই অগ্রগতিকে সারা বিশ্ব প্রশংসা করেছে। জলবায়ু পরিবর্তন, সাইবার সুরক্ষা, সন্ত্রাস দমন, বিপর্যয় মোকাবিলার মতো সমস্যাগুলির সমাধানের জন্য সারা বিশ্ব আমাদের দিকে তাকিয়ে রয়েছে। আমাদের কূটনীতিকদের সামনে বড় সুযোগ রয়েছে এই সমস্যাগুলির সমাধানসূত্র বের করার।
CG/SS/DM
(Visitor Counter : 66
প্রতিরক্ষামন্ত্রক
আকাশ থেকে আকাশে নিক্ষেপযোগ্য পাইথন-৫ ক্ষেপণাস্ত্রের প্রথম পরীক্ষা চালালো ডিআরডিও
নয়াদিল্লি, ২৮ এপ্রিল, ২০২১
সম্পূর্ণ দেশীয় প্রযুক্তিতে তৈরি ভারতের হালকা ওজন-বিশিষ্ট যুদ্ধবিমান তেজস-এ পঞ্চম প্রজন্মের আকাশ থেকে আকাশে নিক্ষেপযোগ্য পাইথন-৫ ক্ষেপণাস্ত্রকে সামিল করা হয়েছে। গতকাল গোয়ায় তেজস যুদ্ধবিমান থেকে এই ক্ষেপণাস্ত্রটি প্রথমবার নিক্ষেপ করে দেখা হয়। পঞ্চম প্রজন্মের পাইথন-৫ ক্ষেপণাস্ত্রের এই পরীক্ষার উদ্দেশ্য ছিল তেজস যুদ্ধবিমানে ইতিমধ্যেই দৃষ্টিশক্তির বাইরে ক্ষেপণাস্ত্র নিক্ষেপ করার যে প্রযুক্তি সামিল করা হয়েছে তাতে নতুন প্রজন্মের এই ক্ষেপণাস্ত্রটির কার্যকারিতা যাচাই করে দেখা। যুদ্ধবিমান তেজস থেকে এই ক্ষেপণাস্ত্রটি নিক্ষেপ করার পর তা সঠিক লক্ষ্যবস্তুতে গিয়ে আঘাত হানে। পূর্ব নির্ধারিত সমস্ত পরিকল্পনাই এই ক্ষেপণাস্ত্র নিক্ষেপের মধ্য দিয়ে ১০০ শতাংশ অর্জিত হয়েছে।
উল্লেখ করা যেতে পারে, পঞ্চম প্রজন্মের পাইথন-৫ ক্ষেপণাস্ত্রের পরীক্ষার পূর্বে বেঙ্গালুরুতে তেজস বিমানে এই ক্ষেপণাস্ত্র ব্যবস্থা সামিল করে তা পরীক্ষামূলকভাবে যাচাই করে দেখা হয়। গোয়ায় এই ক্ষেপণাস্ত্রের সফল পরীক্ষার বিষয়টি শুরু থেকে শেষ পর্যন্ত নজরদারি করা হয়। যুদ্ধবিমান থেকে ক্ষেপণাস্ত্রটি নিক্ষেপ করার পর কয়েক মুহূর্তেই তা দৃষ্টিশক্তির বাইরে গিয়ে আকাশে পূর্ব নির্ধারিত লক্ষ্যবস্তুতে গিয়ে আঘাত হানতে সক্ষম হয়। ভারতের বিমানবাহিনীর পক্ষ থেকে এরোনটিক্যাল ডেভেলপমেন্ট এজেন্সি তেজস যুদ্ধবিমান থেকে ক্ষেপণাস্ত্রটির সফল পরীক্ষায় ন্যাশনাল ফ্লাইট টেস্ট সেন্টারের বড় ভূমিকা রয়েছে। এরোনটিক্যাল ডেভেলপমেন্ট এজেন্সি, হিন্দুস্তান এরোনটিক্স লিমিটেড সহ একাধিক সংস্থার বিজ্ঞানী, ইঞ্জিনিয়ার ও প্রযুক্তিবিদদের কঠোর পরিশ্রমের ফসল হিসেবে এই সাফল্য অর্জিত হয়েছে।
প্রতিরক্ষা মন্ত্রী শ্রী রাজনাথ সিং সফল এই পরীক্ষার সঙ্গে যুক্ত প্রতিরক্ষা গবেষণা ও উন্নয়ন সংস্থা , ভারতীয় বিমানবাহিনী, হিন্দুস্তান এরোনটিক্স লিমিটেড, এরোনটিক্যাল ডেভেলপমেন্ট এজেন্সি ও সংশ্লিষ্ট অন্যান্য সংস্থাকে অভিনন্দন জানিয়েছেন। প্রতিরক্ষা গবেষণা ও উন্নয়ন দপ্তরের সচিব তথা ডিআরডিও-র চেয়ারম্যান ডঃ জি সতীশ রেড্ডি পঞ্চম প্রজন্মের ক্ষেপণাস্ত্র নিক্ষেপ পরীক্ষা সফল হওয়ায় বিভিন্ন সংগঠন ও শিল্প সংস্থার বিজ্ঞানী, ইঞ্জিনিয়ার ও প্রযুক্তিবিদদের প্রচেষ্টার প্রশংসা করেন।
SC/BD/DM/
(Visitor Counter : 221
প্রধানমন্ত্রীরদপ্তর
ব্রিকস শীর্ষ সম্মেলন চলাকালীন ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রসমূহ
নয়াদিল্লি, ২৭ জুলাই, ২০১৮
ব্রিকস শীর্ষ সম্মেলন চলাকালীন সমঝোতাপত্র স্বাক্ষরিত হয়েছে। গতকাল নতুন দিল্লীর কৃষি গবেষণা সংক্রান্ত ভারতীয় পর্ষদ এবং দক্ষিণ আফ্রিকার প্রিট্রোরিয়াস্হিত কৃষি গবেষণা পর্ষদের মধ্যে একটি সমঝোতাপত্র স্বাক্ষরিত হয়। দক্ষিণ আফ্রিকার কারিগরি দক্ষতা বিষয়ক গান্ধী মান্ডেলা কেন্দ্রটি গড়ে তোলার ব্যাপারেও দু-দেশের মধ্যে সমঝোতাপত্র স্বাক্ষরিত হয়েছে। ভারতীয় মহাকাশ গবেষণা সংস্হা ISRO এবং সাউথ আফ্রিকান ন্যাশনাল স্পেস এজেন্সির মধ্যে সহযোগিতার ক্ষেত্র চিহ্নিত করা এবং মহাকাশকে শান্তিপূর্ণ উদ্দেশে ব্যবহারের জন্য একটি সমঝোতাপত্র স্বাক্ষরিত হয়েছে।
SSS/NS/…
(Visitor Counter : 43
আদিবাসীবিষয়কমন্ত্রক
কেন্দ্রীয় উপজাতি বিষয়ক মন্ত্রকের অধীনস্ত ট্রাইফেড এবং রাজস্থান সরকারের বিজ্ঞান ও প্রযুক্তি দপ্তরের যৌথ উদ্যোগে গতকাল, "তোমার প্রকল্প সম্বন্ধে জানো" ওয়েবনার লেকচার সিরিজের অধীনে "বন ধন যোজনা: কোভিড-19 পরবর্তী শিক্ষা" বিষয়ে একটি আলোচনা চক্রের আয়োজন
নতুন দিল্লী, ২৬ মে, ২০২০
কেন্দ্রীয় উপজাতি বিষয়ক মন্ত্রকের অধীনস্ত ট্রাইফেড এবং রাজস্থান সরকারের বিজ্ঞান ও প্রযুক্তি দপ্তর একযোগে গতকাল, " তোমার প্রকল্প সম্বন্ধে জানো" ওয়েবনর লেকচার সিরিজের অধীনে "বন ধন যোজনা: কোভিড-১৯ পরবর্তী শিক্ষা" বিষয়ে একটি আলোচনা চক্রের আয়োজন করে। কেন্দ্রীয় উপজাতী বিষয়ক মন্ত্রকের অধীনস্থ, ট্রাইফেডের মহা নির্দেশক শ্রী প্রভির কৃষ্ণা,কোভিড-19 অতিমারী থেকে শিক্ষা সংক্রান্ত মূল বক্তব্য বিস্তারিত ভাবে আলোচনা করেন। ওয়েবনার ধারাবাহিকটি সঞ্চালনা করেন রাজস্থান সরকারের বিজ্ঞান ও প্রযুক্তি দপ্তরের সচিব শ্রীমতী মুগ্ধা সিংহ।
কোভিড-19 সংক্রমণ জনিত কারনে আজ গোটা দেশ এক অভূতপূর্ব সঙ্কটের মধ্যে দিয়ে চলেছে। প্রায় প্রতিটি রাজ্য এবং কেন্দ্র শাসিত অঞ্চল কমবেশি এই কারনে ক্ষতিগ্রস্ত হয়েছে। এই পরিস্থিতিতে নিম্নবিত্ত এবং সমাজের প্রান্তিক স্তরের মানুষজনের জীবিকার ওপর বিশেষ প্রভাব পড়েছে। উপজাতি সম্প্রদায়ের মানুষ যারা বনজ সম্পদ সংগ্রহ করে থাকেন,তাঁরা বিশেষ ভাবে ক্ষতির সম্মুখীন হচ্ছেন। কেননা দেশজুড়ে যখন লকডাউন বিধিনিষেধ আরোপ করা হয়েছে,সেই সময়ই দেশের নানান প্রান্তে উপজাতি সম্প্রদায়ের মানুষদের কাঠ ছাড়া অন্যান্য বনজ সম্পদ সংগ্রহের উপযুক্ত সময়।
দেশের উপজাতী সম্প্রদায়ের বিভিন্ন কার্যকলাপ তুলে ধরে শ্রী প্রভির কৃষ্ণা বলেন,৫ লক্ষেরও বেশি উপজাতি শিল্পী, হস্তশিল্প এবং তাঁত,হস্ত চালিত তাঁত বয়ন করে,ধাতুর তৈরী শিল্প,গৃহসজ্জা সামগ্রী নির্মাণ করে,গহনা তৈরী করে,ব্লক অঙ্কন,গহনার ওপর অঙ্কন করে ,তাদের জীবনধারণ করেন। বর্তমান পরিস্থিতিতে এই উপজাতি শিল্পীরা তাঁদের উৎপাদিত শিল্পকর্ম বিপণন করতে পারছেন না। এই ক্ষেত্রে ট্রাইফেড একটি বড়ো উদ্যোগ নিয়েছে যে,এই সব শিল্পসামগ্রী,উপজাতী শিল্পীদের কাছ থেকে সংগ্রহ করে তা দেশ এবং বিদেশের বাজারে "ট্রাইবস ইন্ডিয়া"র ব্যানারে বিক্রি করার চেষ্টা করা হচ্ছে । #গো ট্রাইবাল প্রচার এবং দেশের নানান প্রান্তে ১২০ টি স্থায়ী বিপণন কেন্দ্র গড়ে তোলা,ই- কমার্স প্ল্যাটফর্ম গড়ে তোলা,প্রদর্শনী,আদি মহোৎসব সংগঠিত করা এবং উপজাতী শিল্পীদের মানোন্নয়ন ও উৎপাদন বৃদ্ধির জন্য প্রশিক্ষণের ব্যবস্থা করা ইত্যাদি সামনে রেখে ট্রাইফেড একাধিক পদক্ষেপ নিয়েছে।
শ্রী কৃষ্ণা আরও জানান দেশের প্রায় ৫০ লক্ষ উপজাতি সম্প্রদায়ের মানুষ জন্মগত ক্ষমতা রয়েছে বনজ সম্পদ সংগ্রহের। বছরে তাঁরা প্রায় ১ টন বনজ সম্পদ আহরণ করে থাকেন। তাঁদের জন্মগত ক্ষমতা থাকার পাশাপাশি যদি তাঁদের আরও প্রশিক্ষিত করে তোলা যায় তাহলে তারা নিজেরাই অতি ক্ষুদ্র শিল্প চালাতে পারবেন। নূন্যতম সংগ্রহ মূল্য পেলে তাঁদের প্রতিজনের,প্রতি বছরের আয় বৃদ্ধি পেতে পারে ২০ থেকে ৩০ হাজার টাকার মতন।এর সঙ্গে বন ধন প্রকল্প যোগ হলে আয় আরও বাড়বে বলে তিনি আশা প্রকাশ করেন।
তিনি বলেন বর্তমান পরিস্থিতিতে মধ্যস্বত্বভোগীরাই বেশি লাভ করে চলেছ,কিন্তু বন ধন যোজনায় এই চিত্র বদল হয়ে উপজাতী সংগ্রহকারীরাই বেশি লাভবান হবেন। উদাহরণ স্বরূপ শ্রী কৃষ্ণা বলেন,নাগাল্যান্ড এবং মণিপুরের উপজাতী সম্প্রদায়ের মানুষ এই প্রকল্পের অধীনে লাভবান হয়েছেন।
(CG/PPM
সংস্কৃতিমন্ত্রক
আন্তর্জাতিক যোগ দিবস উপলক্ষে ‘যোগ, এক ভারতীয় ঐতিহ্য’ শীর্ষক বিষয় ভাবনাকে সামনে রেখে দেশব্যাপী ৭৫টি ঐতিহ্যবাহী স্থানে যোগ অনুষ্ঠানের আয়োজন করা হয়েছে
নতুন দিল্লি, ২১ জুন, ২০২১
সপ্তম আন্তর্জাতিক যোগ দিবস উপলক্ষে কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল মন্ত্রকের অন্যান্য আধিকারিকের সঙ্গে আজ দিল্লির ঐতিহাসিক লালকেল্লা প্রাঙ্গণে যোগাভ্যাসে অংশ নেন। এই যোগাভ্যাসে উপস্থিত ছিলেন যোগ চর্চা অনুরাগী ও যোগ ক্ষেত্রে বিশেষজ্ঞ গণ। কেন্দ্রীয় মন্ত্রী ‘আজাদিকা অমৃত মহোৎসব’-এর অঙ্গ হিসেবে ‘যোগ, এক ভারতীয় ঐতিহ্য’ শীর্ষক প্রচার অভিযানের সূচনা করেন। স্বাধীনতার ৭৫ বছর পূর্তি উপলক্ষে দেশের ৭৫টি সাংস্কৃতিক ঐতিহ্যবাহী স্থানে মন্ত্রকের সকলক প্রতিষ্ঠান/সংস্থার সক্রিয় অংশগ্রহণের সাহায্যে এই অনুষ্ঠানের আয়োজন করা হয়। বর্তমানে অতিমারী পরিস্থিতির কথা বিবেচনা করে প্রতিটি স্থানে যোগ চর্চার জন্য অংশগ্রহণকারীর সংখ্যা ২০-র মধ্যে সীমাবদ্ধ ছিল। যোগাভ্যাসের আগে কেন্দ্রীয় মন্ত্রী এদিন আন্তর্জাতিক যোগ দিবস উপলক্ষে প্রধানমন্ত্রী শ্রী নরেন্দ্র মোদীর বক্তৃতার সরাসরি সম্প্রচার প্রত্যক্ষ করেন।
কেন্দ্রীয় মন্ত্রী শ্রী নীতিন গড়করি, গোয়ার মুখ্যমন্ত্রী, লাক্ষ্মাদ্বীপে সাংসদ এদিনের অনুষ্ঠানে যোগ দেন। পরে সংবাদ মাধ্যমের সঙ্গে আলাপচারিতায় শ্রী প্রহ্লাদ সিং প্যাটেল জানান, যোগাভ্যাস হলো দেশের মহান ঐতিহ্য। বিশ্বব্যাপী যোগ চর্চাকে প্রধানমন্ত্রী যেভাবে তুলে ধরেছেন তার জন্য সম্পূর্ণ কৃতিত্ব প্রধানমন্ত্রীর প্রাপ্য বলে মন্তব্য করেন তিনি। এর ফলস্বরূপ সমগ্র বিশ্বজুড়ে আজ আন্তর্জাতিক যোগ দিবস উদযাপন করা হচ্ছে। এই যোগ চর্চাকে দৈনন্দিন জীবনের অঙ্গ হিসেবে গড়ে তোলার আহ্বান জানিয়েছেন কেন্দ্রীয় প্রতিমন্ত্রী। স্বাস্থ্যকর জীবন এবং সুখী ভবিষ্যৎ গড়ে তুলতে যুব সম্প্রদায়কে যোগাভ্যাসের আহ্বান জানান তিনি। শ্রী প্যাটেল বলেন, সমগ্র বিশ্ব আজ এম যোগ অ্যাপ পেয়েছে। এই অ্যাপে যোগ প্রশিক্ষণের ওপর বিভিন্ন ভাষায় একাধিক ভিডিও রয়েছে। তিনি বলেন, এই অ্যাপ বিশ্বের সাধারণ মানুষকে সুস্থ ও স্বাস্থ্যকর জীবন গড়ে তুলতে সাহায্য করবে।
CG/SS/SKD
(Visitor Counter : 201
স্বাস্থ্যওপরিবারকল্যাণমন্ত্রক
ষষ্ঠ ভারত আন্তর্জাতিক বিজ্ঞান উৎসব ২০২০র প্রাক্কালে ড. হর্ষ বর্ধন, আইসিএমআর – ন্যাশনাল ইনস্টিটিউট অফ রিসার্চ ইন ট্রাইবাল হেল্থের একটি অনুষ্ঠানে ভার্চুয়ালী বক্তব্য রেখেছেন
নতুন দিল্লি, ১০ই ডিসেম্বর, ২০২০
কেন্দ্রীয় স্বাস্থ্য ও পরিবার কল্যাণ, বিজ্ঞান ও প্রযুক্তি এবং ভূবিজ্ঞান মন্ত্রী ড. হর্ষ বর্ধন, ২০২০র ষষ্ঠ ভারত আন্তর্জাতিক বিজ্ঞান উৎসবের প্রাক্কালে এই উৎসবের অঙ্গ হিসেবে আইসিএমআর - ন্যাশনাল ইনস্টিটিউট অফ রিসার্চ ইন ট্রাইবাল হেল্থ, জব্বলপুরের একটি অনুষ্ঠানে ভার্চুয়ালী বক্তব্য রেখেছেন।
ভারতীয় চিকিৎসা গবেষণা পরিষদ , বিজ্ঞান ও প্রযুক্তি দপ্তর, ভূবিজ্ঞান মন্ত্রক, জৈব প্রযুক্তি দপ্তর ও বিজ্ঞান ভারতীর সঙ্গে যৌথ উদ্যোগে বিজ্ঞান ও কারিগরি গবেষণা পরিষদ ষষ্ঠ ভারত আন্তর্জাতিক বিজ্ঞান উৎসবের আয়োজন করেছে।
ড. হর্ষ বর্ধন বলেছেন, আমাদের জনসাধারণের জীবনযাত্রার মানোন্নয়নে বিজ্ঞানের অগ্রগতি কতটা প্রয়োগ করা হয়েছে, সে বিষয়ে এই উৎসবে ধারণা পাওয়া যায়। এখানে সমাজের বিভিন্ন অংশের মানুষের ভাবনার সাহায্যে জনসাধারণের জীবনযাত্রার মানোন্নয়নে ভালো নীতি প্রণয়নের ধারণা পাওয়া যায়। বর্তমান সরকার, আমাদের উপজাতি জনগোষ্ঠী মানুষদের স্বাস্থ্য ও কল্যাণের বিষয়টিকে অগ্রাধিকার দেয়। জব্বলপুরের আইসিএমআর - ন্যাশনাল ইনস্টিটিউট অফ রিসার্চ ইন ট্রাইবাল হেল্থ, মধ্যপ্রদেশের মান্দলা জেলায় উপজাতি জনগোষ্ঠীর মানুষদের মধ্যে ম্যালেরিয়ার প্রাদূর্ভাব কমানো ও সাহারিয়া জনজাতির মানুষদের যক্ষ্মা রোগের হাত থেকে বাঁচানোর জন্য সরকারী বেসরকারী অংশীদারিত্বে ভালো কাজ করেছে বলে মন্ত্রী জানিয়েছেন।
কেন্দ্রীয়মন্ত্রিসভা
কেন্দ্রীয় মন্ত্রিসভা চরম বাম উগ্রপন্থা প্রভাবিত  অঞ্চলে নিরাপত্তা ক্ষেত্রগুলিতে মোবাইল পরিষেবা টু-জি থেকে ফোর-জি’তে করার প্রস্তাব অনুমোদন করেছে
এলডাব্লুই অঞ্চলে এর ফলে উন্নত ইন্টারনেট ও তথ্য পরিষেবা পাওয়া যাবে
আত্মনির্ভর ভারত অভিযানকে সফল করে তুলতে দেশীয় সংস্থাগুলিকে সাহায্য করা হবে
পুরো প্রকল্পে ব্যয় ধার্য করা হয়েছে ২৪২৬ কোটি ৩৯ লক্ষ টাকা
নয়াদিল্লী, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে চরম বাম উগ্রপন্থা প্রভাবিত  অঞ্চলে টু-জি পরিষেবাকে ফোর-জি পরিষেবায় উন্নীত করতে ইউনিভার্সাল সার্ভিস অবলিগেশন ফান্ড গড়ার প্রস্তাবে অনুমোদন দেওয়া হয়েছে।
এই প্রকল্পের প্রথম পর্বে ২৩৪৩টি এলডাব্লুই অঞ্চলে মোবাইল পরিষেবাকে টু-জি থেকে উন্নীত করে ফোর-জি করা হবে। এরজন্য ব্যয় হবে ১৮৮৪ কোটি ৫৯ লক্ষ টাকা। এই অর্থের মধ্যে কর এবং লেভি-ও অন্তর্ভুক্ত। ৫ বছরের মেয়াদে পরিষেবাটি পরিচালনা ও রক্ষণাবেক্ষণ করার জন্য এই অর্থ ব্যয় করা হবে। তবে বিএসএনএল আরও ৫ বছর নিজস্ব খরচে রক্ষণাবেক্ষণের কাজ করবে। যেহেতু সংশ্লিষ্ট অঞ্চলগুলি বিএসএনএল-এর, তাই সরকার এই প্রতিষ্ঠানকে কাজটি বাস্তবায়িত করার দায়িত্ব দিয়েছে।
কেন্দ্রীয় মন্ত্রিসভার প্রস্তাবে বলা হয়েছে, এলডাব্লুই অঞ্চলে প্রথম পর্বে টু-জি পরিষেবার পরিচালনা ও রক্ষণাবেক্ষণের জন্য নির্ধারিত ৫ বছরের বাইরে বর্ধিত সময়ে বিএসএনএল-কে সাহায্য করা হবে। এ বাবদ ৫৪১ কোটি ৮০ লক্ষ টাকা ব্যয় হবে। কেন্দ্রীয় মন্ত্রিসভা যেদিন এই প্রস্তাব অনুমোদন করেছে তার পরের ১২ মাস অথবা যেদিন ফোর-জি পরিষেবা শুরু হয়েছে- এই দুইয়ের মধ্যে যেটি আগে হবে সেই দিন থেকে বর্ধিত সময়সূচীকে বিবেচনা করা হবে।
সরকার দেশীয় প্রযুক্তির মাধ্যমে ফোর-জি টেলি-যোগাযোগ যন্ত্রাংশকে ব্যবহার করতে বিএসএনএল-কে বাছাই করেছে। এর মাধ্যমে টেলি-যোগাযোগ ব্যবস্থায় আত্মনির্ভরতা গড়ে উঠবে এবং বিদেশ থেকে আমদানি করা সরঞ্জাম ছাড়াও দেশে তৈরি সরঞ্জাম একটি বাজার পাবে।
এলডাব্লুই অঞ্চলে এরফলে উন্নত ইন্টারনেট ও তথ্য পরিষেবা পাওয়া যাবে। কেন্দ্রীয় স্বরাষ্ট্র মন্ত্রক ও রাজ্য সরকারগুলির বিভিন্ন চাহিদা মিটবে। সংশ্লিষ্ট অঞ্চলে যে নিরাপত্তার দায়িত্বে থাকা কর্মীদের যোগাযোগ করতে সুবিধা হবে। গ্রামাঞ্চলে মোবাইল পরিষেবার উন্নতি ঘটানোর পাশাপাশি ব্যাঙ্কিং পরিষেবা, টেলি-মেডিসিন পরিষেবা, টেলি-এডুকেশন পরিষেবার মতো বিভিন্ন বৈদ্যুতিন পরিষেবা সহজেই পাওয়া যাবে।
CG/CB/NS
(
প্রধানমন্ত্রীরদপ্তর
ক্রিকেটে জয় এবং টিকাকরণে সাফল্যের জন্য টিম ইন্ডিয়ার প্রশংসা করলেন প্রধানমন্ত্রী
নয়াদিল্লি, ০৬ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টিম ইন্ডিয়ার প্রশংসা করেছেন। ভারত টিকাকরণ অভিযানে এবং ক্রিকেটের মাঠে তাৎপর্যপূর্ণ সাফল্য অর্জন করেছে।
গত ১১ দিনে এই নিয়ে তিনবার ভারতে একদিনে ১ কোটিরও বেশি টিকার ডোজ দেওয়া হয়েছে। অন্যদিকে ওভালে আজ ভারত
ক্রিকেটে ঐতিহাসিক জয়লাভ করেছে।
এক ট্যুইট বার্তায় প্রধানমন্ত্রী বলেছেন, “টিকাকরণ অভিযানে এবং ক্রিকেটের পিচে আজকের দিনটি  দারুণ একটি দিন। সবসময়েই #TeamIndia জয়ী হয়!
#SabkoVaccineMuftVaccine সকলের জন্য বিনামূল্যে টিকাকরণ”।
CG/CB/SB
(
সংখ্যালঘুবিষয়কমন্ত্রক
আদিবাসী বিষয়ক মন্ত্রী শ্রী মুক্তার আব্বাস নাকভি জানিয়েছেন আগামী ২১ জুন থেকে দেশের গ্রামীণ ও প্রত্যন্ত এলাকায় করোনা টিকাকরণ নিয়ে সচেতনতা গড়ে তুলতে "জান হ্যায় জাহান হ্যায়" প্রচারাভিযান শুরু হচ্ছে
নতুন দিল্লি, ১৯ জুন, ২০২১
আদিবাসী বিষয়ক মন্ত্রী শ্রী মুক্তার আব্বাস নাকভি আজ জানিয়েছেন, আগামী ২১ জুন থেকে দেশের গ্রামীণ ও প্রত্যন্ত এলাকায় করোনা টিকাকরণ নিয়ে সচেতনতা গড়ে তুলতে "জান হ্যায় জাহান হ্যায়" প্রচারাভিযান শুরু হচ্ছে। এর পাশাপাশি, গুজব ছড়ানো বন্ধ করতে প্রচার করা হবে। কেননা টিকাকরণ অভিযান নিয়ে কায়েমী স্বার্থে কিছু কিছু এলাকায় গুজব ছড়ানো হচ্ছে।
শ্রী নাকভি বলেন, আদিবাসী মন্ত্রকের পাশাপাশি, বিভিন্ন সামাজিক ও শিক্ষা মূলক প্রতিষ্ঠান, স্বেচ্ছাসেবী সংস্থা এবং মহিলা স্বনির্ভর গোষ্ঠীর সদস্যরা টিকাকরণ নিয়ে প্রচার অভিযানে অংশ নেবে।
উত্তরপ্রদেশের সংখ্যালঘু অধ্যুষিত জেলার রামপুর থেকে জাতীয় স্তরে প্রচার অভিযান শুরু হবে। গ্রামীণ এবং প্রত্যন্ত এলাকায় টিকাকরণ অভিযানকে সফল করে তুলতে বিভিন্ন পেশার মানুষ বার্তা দেবেন।
শ্রী নাকভি উল্লেখ করেন যে, ভারতে তৈরি করোনা প্রতিষেধক টিকা আসার পিছনে বিজ্ঞানীদের নিরলস পরিশ্রম ও অবদান রয়েছে। এই টিকা সম্পূর্ণ নিরাপদ এবং করোনার বিরুদ্ধে প্রধান হাতিয়ার।
তিনি বলেন, 'নৈ রোশনী' প্রকল্পে বিভিন্ন রাজ্যের হজ কমিটি, ওয়াকফ বোর্ড, কেন্দ্রীয় ওয়াকফ কাউন্সিল, মৌলানা আজাদ এডুকেশন ফাউন্ডেশন সহ বিভিন্ন উন্নয়ন মূলক সংস্থা কাজ করে চলেছে। এদেরকেও
"জান হ্যায় জাহান হ্যায়" এই অভিযানের সঙ্গে যুক্ত করা হবে। যাতে প্রতিটি মানুষ করোনা প্রতিষেধক টিকা নেওয়ার জন্য উৎসাহিত হন।
CG/ SB
(Visitor Counter : 123
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ০৯ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯০ কোটি ৩৪ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ২০ হাজার ৪০৩
সুস্পষ্টভাবে করোনায় আক্রান্তের হার ০.০৫ শতাংশ
জাতীয় স্তরে সুস্থতার হার ৯৮.৭৪ শতাংশ
দেশে গত ২৪ ঘণ্টায় সুস্থ হয়েছেন ৩ হাজার ৪১০ জন, এরফলে মোট সুস্থতার সংখ্যা বেড়ে ৪ কোটি ২৫ লক্ষ ৬০ হাজার ৯০৫
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ২০৭
দৈনিক ভিত্তিতে আক্রান্তের হার ০.৯৫ শতাংশ
সাপ্তাহিক ভিত্তিতে আক্রান্তের হার ০.৮২ শতাংশ
এখনও পর্যন্ত নমুনা পরীক্ষা হয়েছে ৮৪ কোটি ১০ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৩ লক্ষ ৩৬ হাজার ৭৭৬
CG/BD/NS
(Visitor Counter : 88
কৃষিমন্ত্রক
ভারতের কৃষি বাণিজ্য ২০২০-২১-এ বৃদ্ধি পেয়েছে
করোনা অতিমারি সত্বেও কৃষি এবং কৃষি সংক্রান্ত দ্রব্য রপ্তানি ২০২০-র এপ্রিল থেকে ২০২১-এর ফেব্রুয়ারি পর্যন্ত ১৮.৪৯ শতাংশ বেড়েছে
নতুন দিল্লি, ২১ এপ্রিল, ২০২১
ভারত বছরের পর বছর ধরে ক্রমাগত কৃষিপণ্যের বাণিজ্য বৃদ্ধি অব্যাহত রেখেছে। দেশের কৃষি এবং কৃষি সংক্রান্ত পণ্য রপ্তানির পরিমাণ ২১৯-২০-তে ছিল ২.৫২ লক্ষ কোটি টাকা। এর পাশাপাশি আমদানির পরিমাণ ছিল ১.৪৭ লক্ষ কোটি টাকা। এমনকি করোনা জনিত অতি মারির সময়েও ভারত থেকে পণ্য রপ্তানির ক্ষেত্রে কোন ছেদ পড়েনি। কৃষি এবং কৃষিজাত পণ্য রপ্তানির পরিমাণ ২০২০-র এপ্রিল থেকে ২০২১-এর ফেব্রুয়ারি পর্যন্ত ছিল ২.৭৪ লক্ষ কোটি টাকা। যা গত বছরের এই সময়ের তুলনায় ১৮.৪৯ শতাংশ বেশি।
ভারত থেকে কৃষিজাত পণ্যের মধ্যে গম, অন্যান্য খাদ্য শস্য, বাসমতি ছাড়া অন্যান্য চাল, সয়াবিন, মসলা, চিনি, তুলো, সবুজ শাকসবজি, প্রক্রিয়াজাত সবজি এবং অ্যালকোহল জাতীয় পানীয় বেশি পরিমাণে রপ্তানি হয়। সারা দেশ জুড়ে গত বছরের তুলনায় গম এবং অন্যান্য খাদ্য শস্যের উৎপাদন বৃদ্ধি পেয়েছে। জাতীয় কৃষি সমবায় বিপণন ফেডারেশন চাহিদা অনুযায়ী ৫০ হাজার মেট্রিকটন গম আফগানিস্তানে এবং ৪০ হাজার মেট্রিক টন গম লেবাননে রপ্তানি করেছে। ভারতের গম রপ্তানিতে উল্লেখযোগ্য অগ্রগতি হয়েছে এবং তা বেড়ে দাঁড়িয়েছে ৭২৭ শতাংশ।
এর পাশাপাশি বাসমতি ছাড়া অন্যান্য চালের রপ্তানিও উল্লেখযোগ্যভাবে ১৩২ শতাংশ বৃদ্ধি পেয়েছে। ভারত সোয়াবিন রপ্তানিও বাড়িয়ে ১৩২ শতাংশ করেছে।
কোভিড জনিত পরিস্থিতিতেও কৃষি বাণিজ্যের পরিমাণ ২০২০-র এপ্রিল থেকে ২০২১- এর ফেব্রুয়ারি পর্যন্ত হয়েছে ১৩২,৫৭৯.৬৯ কোটি টাকা। ২০১৯-২০-তে এই সময়ে এর পরিমাণ ছিল ৯৩,৯০৭.৭৬ কোটি টাকা।
CG/ SB
(Visitor Counter : 202